Met die verkiesing 6 dae weg, het ek dit goed gedink om 'n opsomming te maak van tendense en beleidsverskille van partye, om dit vir almal sodoende makliker te maak om vir die regte party te stem: 1.) Die goeie nuus is dat 'n mens nie jou kop hoef te breek om moeilike ideologieë te probeer verstaan nie. Die verkiesing word hoegenaamd nie op ideologiese verskille beveg nie. Behalwe miskien vir die VRYHEIDSFRONT wat hom vir selfbeskikking beywer, en daarmee saam ook ander groeperings wil oortuig om daarby in te val. 2.) Al die partye, insluitend die ANC, gaan daadwerklik optree teen misdaad en korrupsie. Die NUWE NASIONALE PARTY deur die terugbring van die doodstraf. (Dis verblydend om te weet dat ons oor 'n week in 'n vredeliewender plek sal bly, en daar geld sal wees om bv. skoolboeke te koop.) 3.) Die ANC sê hulle het meer tot stand gebring in 5 jaar as wat daar in die voorafgaande 300 jaar tot stand gebring is, en lê ook sterk klem op werkskepping. (Een moedswillige ou het gesê hier is nou definitief meer potholes in ons distrik as wat hy van 300 jaar terug kan onthou.) 4.) Die DEMOKRATIESE PARTY sê dis alles goed en wel, maar hoekom het die ANC in die eerste plek 500 000 werksgeleenthede laat verlore gaan. 'Slaan Terug' sê hulle, maar nie waarmee nie. 5.) Die UNITED DEMOCRATIC MOVEMENT sê hulle gaan van SA 'n wêreldklas land maak, en wil weet hoekom die NNP en DP nie al daardie goed wat hulle sê hulle gaan doen, gedoen het toe hulle die kans gehad het nie. 6.) Die ANC sê in die Transkei word kiesers deur tradisionele leiers voorgesê om vir die UDM te stem. Dis intimidasie, sê hulle, wat nooit in die vorige verkiesing sou gebeur het nie. 7.) Mnr. Mbeki sê die probleem met misdaad is dat polisiemanne mekaar doodskiet. Mnre. Mandela en Mufamadi sê dit is nie so nie, die pers het hom buite konteks aangehaal. 8.) Die FEDERALE ALLIANSIE sê ons voed en huisves reeds 8 miljoen buitelanders, daar is geen rede hoekom ons dit nie vir ons eie mense ook kan doen nie. 9.) Die AFRIKANER EENHEIDSBEWEGING sê hulle glo in God Drie�nig, maar sê nie of agnostici en moslems vir hulle mag stem nie. 10.) Die AFRICAN CHRISTIAN DEMOCRATIC PARTY en die MUSLIM PARTY wil aborsie op aanvraag afskaf. 11.) Mnr. Mandela sê die ANC soek 'n 2/3 meerderheid, maar hy sê nie om wat mee te maak nie. 12.) Al die ander partye sê dis om die grondwet te verander. (Minstens een waarnemer het opgemerk dat nie een van die ander partye hulle manifes sal kan implimenteer, sonder om die grondwet te verander nie!) 13.) Laastens sê Mnr. Jaap Marais van die HERSTIGTE NASIONALE PARTY 'n mens moet stem soos voorheen, deur nie te gaan stem nie. Daarmee, gespreksgenote, behoort dit vir almal baie duidelik te wees waar om julle kruisies te gaan trek. Dis minstens vir my duidelik - hier by Tzaneen se skousaal, natuurlik! Vir wie, is 'n ander storie... (Dit amuseer my om te dink dat Frikkie en Gloudina se non-stemme saam vir die HNP gaan tel!) Groete Henri Sent via Deja.com http://www.deja.com/ Share what you know. Learn what you don't.
hen...@my-deja.com wrote: > > Met die verkiesing 6 dae weg, het ek dit goed gedink om 'n opsomming te > maak van tendense en beleidsverskille van partye, om dit vir almal > sodoende makliker te maak om vir die regte party te stem: > Wat ek snaaks vind is dat die ANC geen beleid verkondig nie, hulle plakate sê net 'STEM ANC' - seker hule les geleer uit die vorige verkiesing. VErder lieg en bedrieg hulel net soos al die ander partye. Dit is ongelukkig die probleem - hulle (die ANC) het so groot meerderheid dat hulle heel Blasé is oor die verkiesing. Die ander partye is individueel so klein dat die beleid'e wat hule verkondig net 'n gepiepie teen die wind is maar saamstaan - NEVER!! Die DP het allerhande beskuldigings in hulle advertensies waarop die ANC nie eers antwoord nie - as die kieserskorps enigsins meer gesofistikeerd was sou hulle dalk ander opgetree het. Die NNP - weier om meningsopnames te glo. Die meningsopnames - somtyds sulke groot verskille dat jy nie weet wie om te glo nie!
wrote in message news:7ik6f3$5e0$1@nnrp1.deja.com... > 3.) Die ANC sê hulle het meer tot stand gebring in 5 jaar as wat daar > in die voorafgaande 300 jaar tot stand gebring is, en lê ook sterk klem > op werkskepping. (Een moedswillige ou het gesê hier is nou definitief > meer potholes in ons distrik as wat hy van 300 jaar terug kan onthou.) Ek vra om verskoning om die ernstige onderwerp 'n oomblik te onderbreek maar dit herinner my aan die volgende wat ek onlangs raakgeloop het Q: What do you do if you are travelling at night and you see cats-eyes on the road? A: Hit the brakes, its probably a giraffe in a pothole. Groete, en dankie vir al die advies!
In skrywe het hen...@my-deja.com die volgende te sê gehad ... > > (Dit amuseer my om te dink dat Frikkie en Gloudina se non-stemme saam > vir die HNP gaan tel!) > Pragtig! ___ Johan le Riche (JLR) Bfn.
On Mon, 31 May 1999 11:04:33 +0200, j...@gmx.net (JLR) wrote: > In skrywe het hen...@my-deja.com die > volgende te sê gehad ... >> >> (Dit amuseer my om te dink dat Frikkie en Gloudina se non-stemme saam >> vir die HNP gaan tel!) >> > > Pragtig! > > ___ > Johan le Riche (JLR) > Bfn. Skitterend.. Frikkie
Ja, en dan weet ons mos almal in die nuwe SA waarvoor HNP staan: Hunker Na Pensioen!! Ok gister gaat stem ja: Maar glattie so lank soos Ferdi 'ie. Sommer so onner 'ie twie minute: Tjoef tjaf klaa' gelag en nous' it ma' vasbyt virrie volginne 5 jaar my bra' Gegroet uit die skoonste Kaap waarie mêse boekaaps praat: Soe lekka plat is nettie waarrie! Frikkie Potgieter wrote in message ... > On Mon, 31 May 1999 11:04:33 +0200, j...@gmx.net (JLR) wrote: > >> In skrywe het hen...@my-deja.com die >> volgende te sê gehad ... >>> >>> (Dit amuseer my om te dink dat Frikkie en Gloudina se non-stemme saam >>> vir die HNP gaan tel!) >>> >> >> Pragtig! >> >> ___ >> Johan le Riche (JLR) >> Bfn. > > Skitterend.. > Frikkie >